आपको बता दें कि अनुष्का व विराट द्वारा वीडियो शेयर करने के बाद अरहान की मां ने अनुष्का को लताड़ लगाई. उन्होंने इंस्टाग्राम अकाउंट पर लिखा, कि अनुष्का व व विराट सफ़ाई के नाम पर किस तरह का घटिया प्रचार है. आप दोनों ने निजता के अधिकार का हनन करते हुए अपने प्रशंसकों के लिए वीडियो पोस्ट किया और उसके जरिए मेरे बेटे को नीचा दिखाया. आप चाहे जो होंगे, अपने फील्ड में होंगे. आपको भले ही इस तरह के प्रचार के लिए पैसे मिलते हों, लेकिन एक मां होने के नाते मैं यह कहना चाहूंगी कि आपने मेरे बेटे का चेहरा छिपाए बिना वीडियो पोस्ट करके न केवल मेरे बेटे को सोशल मीडिया पर शर्मिंदा किया है, बल्कि उसे बेकार की दुश्मनी के लिए सोशल मीडिया के सामने उजागर कर दिया है. अब उसे ऐसे लोगों से ख़तरा है, जो इस तरह की छोटी चीज़ों को लेकर कट्टर होते हैं. मैं अपने बेटे की सुरक्षा को लेकर चिंतित हूं.